Tässä Jerusalem-uutiset ja Pekka Sartola.
Hyvää pääsiäislauantain iltaa. Uutisaiheitamme tänään:
USA:n presidentti Joe Bidenin mukaan Israelin hallitus ei voi jatkaa näin.
Siksi pääministeri Netanjahua ei kutsuta Valkoiseen taloon pian.
"Toivon, että Netanjahu poistaa uudistuksen tavoitteistaan", -
Biden sanoi esittäessään tähän asti selkeimmät vastalauseensa -
Israelin oikeuslaitosuudistuksesta.
"Monien Israelin vahvojen kannattajien tavoin olen huolissani siitä, -
että he eivät näy ymmärtävän tätä.
He eivät voi jatkaa näin, olen tehnyt sen selväksi", Biden sanoi.
Pääministeri Netanjahu vastasi Bidenille, -
että Israel on itsenäinen maa, joka ei vastaa ulkopuoliseen paineeseen.
Vaalit ratkaisivat kansalaisten tahdon.
Oikeuslaitosuudistus oli äänestäjien tiedossa ja hallituksen velvollisuus -
on toteuttaa enemmistön tahtoa, ei vähemmistön vaatimuksia.
"Olen tuntenut presidentti Bidenin yli 40 vuotta -
ja arvostan hänen pitkäaikaista sitoutumistaan Israeliin", -
pääministeri jatkoi. "Israelin ja Yhdysvaltojen liitto on vahva -
ja se voittaa aina välillemme aika ajoin ilmaantuvat mielipide-erot."
"Yhdysvaltojen on ymmärrettävä, että Israel on itsenäinen maa -
eikä ei jokin tähti Yhdysvaltain lipussa", -
totesi kansallisen turvallisuuden ministeri Itamar Ben-Gvir -
kommentoidessaan Valkoisen talon ilmoitusta.
Kulttuuri- ja urheiluministeri Miki Zohar totesi twiitissä:
"Sydäntäni särkee nähdä, -
miten paljon vahinkoa Israelille on aiheutunut kaikista valheuutisista, -
joita on levitetty tämän perustellun lakiuudistuksen yhteydessä."
Oikeuslaitosuudistusta koskevat neuvottelut opposition kanssa -
aloitettiin heti Netanjahun suostuttua keskeyttämään -
kiistanalaisen lainsäädännön, -
jotta olisi mahdollisuus vuoropuheluun tästä lainsäädännöstä.
1,5 tuntia kestäneiden neuvottelujen jälkeen -
presidentin kanslian lausunnossa todettiin, -
että keskustelut käytiin positiivisessa ilmapiirissä -
ja että jatkokokouksia pidetään tulevina päivinä, -
tavoitteena saavuttaa kaikkia osapuolia tyydyttävä kompromissi.
Mielenosoitusten pahimpana yllyttäjänä toiminut -
entinen pääministeri ja nykyinen oppositiojohtaja Jair Lapid twiittasi, -
että Israel oli vuosikymmeniä USA:n lähin liittolainen, -
mutta maan historian äärimmäisin hallitus -
on pilannut sen kolmessa kuukaudessa.
Entinen puolustusministeri -
ja kansallisen yhtenäisyyden puolueen puheenjohtaja Benny Gantz -
kutsui Bidenin kommentteja herätyshuudoksi Israelin hallitukselle.
"Suhteiden vahingoittaminen Yhdysvaltoihin, -
joka on paras ystävämme ja tärkein liittolainen, -
on strateginen hyökkäys", Gantz jatkoi.
"Pääministerin tulee ohjata koalitiotaan laillisen lainsäädännön mukaan -
ja toimia nopeasti tilanteen korjaamiseksi -
ja näiden arvojen perustana olevan Israelin demokratian säilyttämiseksi."
Puhuessaan Yhdysvaltain demokraattien huippukokouksessa -
pääministeri Netanjahu pyrki vakuuttamaan yleisölleen, -
että Israelin ja Yhdysvaltojen väliset suhteet ovat vahvat -
huolimatta suhteiden kriisistä Bidenin hallintoon.
"Haluan kiittää maailman johtajia ja presidentti Joe Bideniä, -
joka on ollut ystäväni yli 40 vuotta."
Hänen mukaansa liitto Yhdysvaltojen kanssa on edelleen horjumaton.
"Israel käy nyt hyvin intensiivistä julkista demokraattista keskustelua -
juuri siitä, kuinka varmistamme oikean demokratian", Netanjahu sanoi.
"Demokratia tarkoittaa enemmistön ilmaisemaa kansan tahtoa, -
mutta myös kansalaisoikeuksien ja yksilön oikeuksien suojaamista.
Se on tasapaino näiden välillä", hän sanoi. "Juuri siitä on nyt kysymys -
ja olen päättänyt löytää tasapainon ja konsensuksen."
Oikeuslaitosuudistusneuvotteluista huolimatta mielenosoitukset jatkuvat, -
ja niitä lietsovat lähinnä entisen pääministeri Jair Lapidin kannattajat.
Näin siitäkin huolimatta, että osapuolet käyvät neuvotteluja -
juuri näistä uudistuksista, jotta niistä saataisiin kaikkia tyydyttävä ratkaisu.
Ne ovat saaneet myös epäterveitä piirteitä sen jälkeen, -
kun tunnettu israelilainen mediavaikuttaja ja käsikirjoittaja -
Giora Chamizer sanoi Kanava 12:n haastattelussa -
parhaaseen katseluaikaan, että Netanjahu on pelkkä diktaattori -
ja että hänen loppunsa tulee olemaan sama -
kuin kaikkien muidenkin diktaattorien historiassa.
Kun häneltä kysyttiin, mitä hän tällä tarkoitti, -
hän kehotti katsojia katsomaan Wikipediasta, -
mitä muille diktaattoreille on tapahtunut historian saatossa.
Merkitys oli selvä. Jokainen, joka tuntee historiaa -
erityisesti kahden viime vuosisadan ajalta tietää, -
että kaikki tunnetuimmat diktaattorit on murhattu tai lynkattu.
Chamizer on tuottanut useita menestyneitä televisio-ohjelmia -
israelilaisille nuorille. Aikaisemmin viime kuussa julkaisemissaan -
sosiaalisen median julkaisuissa hän rohkaisi katsojiaan -
rinnastamaan Netanjahun näissä ohjelmissa esiintyviin roistoihin.
Hän totesi, että kirjailijana hän voi määrätä teostensa onnellisen lopun, -
mutta tosielämässä, voittaaksemme Benjamin Netanjahun, joka on konna, -
meidän kaikkien on ryhdyttävä toimiin.
Likud-puolue teki ilmoituksen poliisille sen jälkeen, -
kun tämä tunnettu mediahahmo oli suoraan ehdottanut väkivaltaa -
ainoaksi ratkaisuksi Netanjahun ongelmaan.
Kyse on Likudin mukaan selvästä yllytyksestä salamurhaan.
Kyseessä ei olisi ensimmäinen salamurhauhka pääministeriä kohtaan.
Jo aikaisemmin Netanjahun oikeuslaitoksen uudistamista -
vastustaneissa mielenosoituksissa -
myös useat merkittävät protestijohtajat ehdottivat, -
että pääministerin salamurha saattaa olla tarpeen.
Erään heistä mukaan kyse on uskonnollisesta oikeutuksesta, -
din rodefista. Sitä argumenttia käytti aikanaan myös Jigal Amir -
salamurhatessaan pääministeri Jitzhak Rabinin lähes 30 vuotta sitten.
Parhaillaan viettävään pääsiäiseen liittyi jälleen juutalaisten rabbien -
voimakas vetoomus maan hallitukselle -
sallia perinteinen pääsiäisuhrirituaali Temppelivuorella.
Samaa pyydettiin kaksi vuotta sitten, jolloin Netanjahu oli pääministerinä.
Silloin se kiellettiin turvallisuus- syistä. Rabbit vetosivat siihen, -
että pääsiäisuhri on yksi Tooran tärkeimmistä myönteisistä käskyistä -
ja ensimmäinen, jonka Luoja teki Israelin kansan kanssa sen lähtiessä -
Egyptin orjuudesta. Tämä uhri on merkki liitosta Luojan kanssa, -
vetoomuksessa lukee. Tämä liitto uusitaan joka vuosi -
temppelin piha-alueella ja koko Israelin on osallistuttava rituaaliuhriin.
Kirjeessä vedotaan myös siihen, että koska meiltä tällä hetkellä puuttuu -
uhraamisen aloittamiseen vaadittava punainen hieho, -
olemme rituaalisen epäpuhtauden tilassa.
Mutta tiettyihin aikoihin sidotut julkiset uhrit, kuten pääsiäisuhri, -
on toimitettava epäpuhtaudenkin tilassa.
Kirjeessä korostettiin myös, että juutalainen laki ei vaadi -
temppelirakennusta uhrien suorittamiseen.
Tässä tapauksessa, kun temppeliä ei ole vielä olemassa, -
louhitusta kivestä rakennettu alttari riittää.
Arabimediat puolestaan varoittivat, että pääsiäisuhrin hyväksyminen -
osuu heidän pyhän Ramadan-kuukautensa aikaan, -
mikä saattaa aiheuttaa väkivaltaisuuksia.
Lepyttääkseen kansallisen turvallisuuden ministeri Ben-Gviriä -
oikeuslaitosuudistuksen lykkäämisestä hallitus hyväksyi -
Ben-Gvirin ehdotuksen kansalliskaartin muodostamisesta.
Se toimisi palauttaakseen suvereniteetin -
ja henkilökohtaisen turvallisuuden kaikkialle Israeliin, Ben-Gvir sanoi.
Kansalliskaarti toimisi Israelin poliisista riippumattomasti -
erilaisissa hätätilanteissa, taistelisi terrorismia vastaan -
ja soveltaisi suvereniteettia alueilla, joilla se on välttämätöntä, -
mainitaan hallituksen tiedonannossa. Päätöksessä määrätään, -
että turvallisuusministeri muodostaa komitean, -
joka esittää kahden kuukauden kuluessa suunnitelman -
uuteen elimeen liittyvistä organisaatiorakenteista, -
komentoketjuista, budjetista ja muista osa-alueista.
Komiteaan tulee pääministerin kanslian, -
puolustus-, oikeus- ja valtiovarainministeriön, -
Israelin poliisin ja armeijan edustajia.
Israel hakee jatkuvasti yhä tiiviimpiä Iranin-vastaisia suhteita -
Lähi- ja Keski-idän islamilaisiin valtioihin. Azerbaidžan, -
joka rajoittuu Venäjään ja Iraniin, julkisti päätöksen -
parantaa diplomaattisia suhteitaan Israelin kanssa -
samaan aikaan kun Venäjä ja Iran vahvistavat omia suhteitaan.
Näin Azerbaidžanista tuli ensimmäinen shiiamuslimimaa, -
joka avasi suurlähetystön Israeliin. Israelin ulkoministeri Eli Cohen -
totesi azerbaidžanilaiselle virkaveljelleen Jeyhun Bayramoville -
heidän tavatessaan Jerusalemissa, että kummallakin valtiolla -
on sama käsitys Iranin aiheuttamasta uhkatekijästä.
Iranin Islamilainen tasavalta uhkaa molempien maiden alueita -
ja yrittää horjuttaa koko Lähi-itää.
Azerbaidžanin ja Israelin sotilaallisen yhteistyön historia oli ennenkin vahva.
Maata pidettiin Israelin ilmavoimien koneiden eräänä mahdollisena -
tankkauspaikkana sotilaallisissa iskuissa Iranin ydinlaitoksia vastaan.
Azerbaidžanin ensimmäinen Israelin-suurlähettiläs -
Mukhtar Mammadov kuitenkin selvensi Jerusalem Postin haastattelussa, -
ettei Israel voi käyttää hänen maataan lentokoneidensa tankkaamiseen -
missään sotilaallisessa hyökkäyksessä Iranin ydinvoimalaitoksia vastaan.
Iran oli ilmoittanut kaksi viikkoa aiemmin, että jokainen valtio, -
joka sallii Israelin tai Yhdysvaltojen koneiden käyttää ilmatilaansa -
sotilaalliseen iskuun Iraniin, -
tulee automaattisesti olemaan Iranille vihollisvaltio.
Näin Jerusalem-uutiset tällä kertaa. Muistahan rukoilla rauhaa -
tuolle kaupungille, maalle ja koko Lähi-itään sekä erityisesti -
Ukrainan kansalle. Pysy kanavalla, nähdään jälleen viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voi tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa niitä, jotka siunaavat Israelia tälläkin tavoin.
Kiitos lahjastasi.
Tekstitys: TV7